stanford-oval/wikipedia huggingface dataset:
Carole King
Tuotantoa > Sooloalbumit

Writer (1970)
Tapestry (1971)
Music (1971)
Rhymes and Reasons (1972)
Fantasy (1973)
Wrap Around Joy (1974)
Really Rosie (1975)
Thoroughbred (1976)
Simple Things (1977)
Welcome Home (1978)
Touch the Sky (1979)
Pearls: Songs of Goffin and King (1980)
One to One  (1982)
Speeding Time (1983)
City Streets (1989)
Color of Your Dreams (1993)
In Concert (1994, live)
Carnagie Hall Concert: June 18, 1971 (1996, live)
Love Makes the World (2001)
The Living Room Tour (2005, live)
Live at the Troubadour (2010, live)
A Holiday Carole (2011)
Tuotantoa > Menestyneitä lauluja muille artisteille

"Will You Love Me Tomorrow?" (Shirelles)
"Take Good Care Of My Baby" (Bobby Vee)
"Up On the Roof" (The Drifters)
"The Loco-Motion" (Little Eva)
"One Fine Day" (The Chiffons)
"Go Away Little Girl" (Steve Lawrence)
"Don’t Bring Me Down" (The Animals)
"You've Got a Friend" (James Taylor)
"I’m Into Something Good" (Herman’s Hermits)
"Pleasant Valley Sunday" (The Monkees)
"(You Make Me Feel Like) a Natural Woman" (Aretha Franklin)
Aiheesta muualla

Wikimedia Commonsissa on kuvia tai muita tiedostoja aiheesta .
Carole Kingin kotisivut
Arvo E. Korhonen

Eemil Arvid (Arvo Eemeli) Korhonen (19. syyskuuta 1869 Nurmes – 11. elokuuta 1940 Rauma) oli suomalainen lyseon lehtori ja kirjailija.
Korhosen vanhemmat olivat nahkuri, työnjohtaja Juho Korhonen ja Katariina Inkala. Hän pääsi yksityisesti ylioppilaaksi Oulun suomalaisesta lyseosta 1891 ja opiskeli Helsingin yliopistossa valmistuen filosofian kandidaatiksi ja maisteriksi 1897.
Korhonen oli oppikoulun opettajana 1898–1902 Sortavalassa ja Raumalla. Hän toimi Viipurin suomalaisen lyseon historian, maantiedon ja suomen kielen nuorempana kollegana ja myöhemmin lehtorina vuosina 1902–1935. Hän jäi eläkkeelle 1935.
Korhonen julkaisi 1895 nimimerkillä Arvo K. kertomuskokoelman Veneellä poikki Suomenniemen : seikkailuja Pohjanmaan vesillä ja saloilla. Hän teki kesällä 1895 kahden matkatoverin kanssa venematkan Kemijokivartta Rovaniemelle ja edelleen Auttijokea pitkin vedenjakaja ylittäen Kitkan vesistöön sekä sieltä Kitkajokea ja Oulankajokea pitkin Paanajärvelle. Matkalaiset palasivat takaisin Kuusamon kautta laskien sitten Iijokea pitkin Perämeren rannalle ja edelleen Ouluun. Tätä matkaa Korhonen kuvasi kirjassa.
Arvo Korhonen oli naimisissa vuodesta 1898 Edith Ottilia Roosin kanssa.
Teoksia

Nimellä Arvo E. Korhonen:
Uusia kotimaisia mieskuorosävellyksiä 25-vuotisen toimintansa muistoksi julkaissut Viipurin Laulu-Veikot (W.S.B) – Nya inhemska kompositioner för manskör utgivna av Viipurin Laulu-Veikot (W.S.B) till minne av sin 25-åriga verksamhet ; kokoelman toimittaneet Allan Schulman ja Arvo E. Korhonen. K. J. Gummerus, Jyväskylä 1922
Championaattikysymyksestä, eripainos teoksesta Karjalan kennelklubi 1910-1925. Viipuri 1926
Karjalan kennelklubi 1910-1925 ; toimituskunta Arvo E. Korhonen ym. Karjalan kennelklubi, Viipuri 1926
Nimimerkillä Arvo K.:
Veneellä poikki Suomenniemen : seikkailuja Pohjanmaan vesillä ja saloilla, kertoeli Arvo K. Otava 1895, 2. painos Kuusamon kansanopisto, Kuusamo 1987, uusintapainoksia BiblioBazaar 2011, Nabu Press 2012 (Teos Dorian Kansalliskirjastossa)
David Zen Mansley

| David Zen Mansley |
| --- | --- |

Henkilötiedot
Koko nimi:  David Zen Mansley
Näyttelijä
Taiteilijanimet:  Zen Mansley David Mansley
Aktiivisena:  2004–
Merkittävät roolit:  Agentti Bishop (Teini-ikäiset mutanttininjakilpikonnat)
Aiheesta muualla
IMDb 
David Zen Mansley on yhdysvaltalainen ääninäyttelijä, joka on työskennellyt enimmäkseen 4Kidsillä. Mansley tunnetaan useista sivurooleista Teini-ikäiset mutanttininjakilpikonnat -animaatiosarjassa. Ensimmäisen pääroolin Mansley sai Speed Racer: The Next Generationissa.
Ura

Ennen ääninäyttelemistä Mansley työskenteli pienoismallien ja mallien tekijänä elokuvissa, kuten Terminator 2 – Tuomion päivä, Kirous kintereillä, Hyytävät hetket ja X-Men 2. Hän näytteli myös hetken aikaa teatterissa ja esiintyi stand up -koomikkona 1980-luvulla.
Ura > Ääninäyttelijänä

Ääninäyttelijäksi Mansley päätyi 2000-luvun alussa ja opiskeli ääninäyttelemistä muun muassa April Winchellin ja Eliza Schneiderin alaisuudessa. Sittemmin hänet on tunnettu muun muassa agentti Bishopin ja Darius Dunin äänirooleista vuoden 2003 Turtles-animaatiosarjassa. Myöhemmin vuonna 2008 Mansley on toiminut pääroolissa Speed Racer: The Next Generation animaatiossa professori Aniskovina.
Ääniroolit

| Vuosi | Elokuva/televisiosarja | Rooli | Huomautus |
| --- | --- | --- | --- |
| 2008–2011 | Speed Racer: The Next Generation | professori Aniskov, Stan |  |
| 2007 | Chaotic | Lordi Van Bloot |  |
| 2005 | Ginrei Special | Q Boss | Dub |
| 2003–2009 | Teini-ikäiset mutanttininjakilpikonnat | Agentti Bishop, Darius Dun, Kon Shisho, Savanti Romero, Hunni (7. kausi), sivuäänet |  |
| 2004–2005 | One Piece | Nefertari Nebra | Dub |
| 2004 | Detonator Orgun | Lang | Dub |
| 2004 | Giant Robo: The Animation | Professor Simule, Q Boss | Dub |
Aiheesta muualla

CrystalAcids
Zen Mansley Voice Chasersissa (Arkistoitu – Internet Archive) (englanniksi)
Zen Mansley TV.comissa (Arkistoitu – Internet Archive) (englanniksi)
Zen Mansley Anime News Networkissa (englanniksi)
Ataksiitti

Ataksiitit ovat rautameteoriittiluokka. Ne koostuvat pääasiassa tanniittiseoksesta, ja lisäksi niissä on plessiittiä, troiliittia ja mikroskooppisia kamasiittilamelleja. Siinä ei näy Widmanstättenin kuvioita. Ataksiitit ovat tunnetuista meteoriiteista nikkelipitoisimpia (yleensä niissä on yli 18 % nikkeliä).
Ataksiitit ovat harvinainen luokka, ja yksikään todetuista 50 rautameteoriiteista ei ole ataksiitti, tosin suurin löydetty meteoriitti Hoban meteoriitti kuuluu tähän luokkaan.
Crash Bandicoot XS

| Crash Bandicoot XS |
| --- | --- |

Kehittäjä:  Vicarious Visions
Julkaisija:  Universal Interactive JP Konami
Jakelija:  Vivendi Games
Suunnittelija:  Luis Barriga Karthik Bala
Säveltäjä:  Todd Masten
Pelisarja:  Crash Bandicoot
Julkaistu:  NA 25. helmikuuta 2002EU 15. maaliskuuta 2002JP 18. heinäkuuta 2002
Lajityyppi:  tasohyppely
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Game Boy Advance
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Crash Bandicoot XS (myös nimellä Crash Bandicoot: The Huge Adventure ja Crash Bandicoot Advance) on  Vicarious Visionsin kehittämä ja Universal Interactiven julkaisema Crash Bandicoot -pelisarjaan kuuluva tasohyppelypeli. Peli julkaistiin Game Boy Advancelle vuonna 2002.
Crash Bandicoot XS on seitsemäs pelisarjan osa, ja sarjan ensimmäinen käsikonsolipeli.
Pelaaminen

Crash Bandicoot XS:ssä, pelaaja konrolloi Crash Bandicootia. Crashin täytyy kerätä 20 kristallia ja pelastaa maailma Tohtori Neo Cortexilta, joka yrittää kutistaa maapallon. Crash siirtyy keskiöistä kenttiin. Jokaisessa keskiössä on viisi tasoa, jotka vievät hänet moniin maan alueille. Neljä ensimmäistä keskiötä ovat pelattavissa. Kun kerää viisi kristallia yhdestä keskiöstä, Crash kohtaa pomovastuksen. Kukistettuaan vastuksen, pääsee pelaamaan toiseen keskiöön. Kun Crash on keränyt 20 kristalia, voittanut pomovastukset ja maapallo on laajentunut oikean kokoiseksi, peli on voitettu.
Pelissä voi myös kerätä jalokiviä ja värillisiä jalokiviä saadakseen pelin 100-prosenttisesti läpi. Saadakseen jalokiven, pelaajan täytyy rikkoa kaikki laatikot kentästä tai mennä sala-alue läpi. Värillisiä jalokiviä löytyy erikoistasoilta tai piilotetuilta alueilta. Relic-avaimen voi saada, jos päihittää aika-ajon kentästä, josta on jo saanut kristallin. Time Trial käynnistyy, kun Crash koskettaa sekuntikelloa; jos ei kosketa, taso pelataan vakituisesti. Pelaajan täytyy juosta taso läpi mahdollisimman nopeasti. Time Trial -tasossa on keltaisia laatikoita, joista voidaan jäädyttää aika yhdestä kolmeen sekunniksi. Relic-avaimia on kolmea eri tyyppiä: safiiri, kulta ja platina.
Pelin alussa Crash osaa hypätä, pyöriä, tehdä mahalaskun, liukua ja ryömiä. Hahmo kuitenkin oppii uusia taitoja (esimerkiksi tuplahyppy ja nopeampi juoksutyyli) voitettuaan pomovastuksen. Crash aloittaa pelin viidellä elämällä, jotka hän voi hävitä joutuessaan vihollisen vahingoittamaksi. Saadakseen enemmän elämiä, täytyy kerätä 100 wumpa hedelmää tai rikkoa laatikko, jossa on elämä. Vihollisilta Crashia suojaa Aku Aku -naamio, jonka saa laatikosta. Jos saa kerättyä kolme Aku Akua, Crashista tulee hetken aikaa voittamaton, mutta voi kuolla, jos esimerkiksi tipahtaa rotkoon.
Juoni

Maata kiertävällä avaruusasemalla, Uka Uka on pettynyt Tohtori Neo Cortexin jatkuviin epäonnistumisiin, mutta Cortex lupaa suunnitelman, joka pienentäisi maapallon. Kun Cortex on pienentänyt maapallon ja uhkaillut maan ihmisiä, Aku Aku pyytää Crashia ja Coco Bandicootia apuun. Coco saa selville, että Cortex käyttää kristalleja kutistuskoneen voimanlähteenä ja pyytää Crashia hakemaan samanlaisia kristalleja ympäri maailmaa, jotta hän voisi valmistaa laitteen, mikä palauttaisi maapallon normaaliksi.
Crashin kukistettua Dingodilen, Tri. N. Ginin ja Tiny Tigerin, Cortex päättää ampua Crashia planeetan minimoijalla. Crash voittaa Cortexin ja Coco palauttaa maan normaaliin kokoonsa, mutta Aku Akua huolestuttaa, koska he eivät tuhonneet planeetan minimoijaa. Crashin täytyy kerätä kaikki jalokivet ja reliikit (vain kultaisella ja platinalla pääsee haastamaan Cortexin). Kun kaikki on kerätty, Crash pääsee taistelemaan uudestaan Cortexia ja Mega-Mixiä (Crashin vahingoitettua minimoijaa, Cortex, N. Gin, Digodile ja Tiny fuusioituivat ja heistä tuli Mega-Mix) vastaan avaruusasemalla. Crash karkaa Mega-Mixin kynsistä palaamalla takaisin maahan teleportin kautta. Tämän jälkeen avaruusasema, jonne Cortex ja kumppanit jäivät, räjähtää.
Hahmot

Crash Bandicoot: Pelisarjan sankari ja päähahmo. Pelastaa maailman planeetan minimoijalta.
Coco Bandicoot: Crashin nerokas pikkusisko. Hän keksii keinon pysäyttää Cortexin ilkeä suunnitelma.
Aku Aku: Intiaaninaamio, joka voi pelastaa Crashin kaksi kertaa, jos tämä on saanut kerättyä kaksi Aku Aku -naamiota. Kolmannesta naamiosta Crashista tulee hetkeksi voittamaton.
Uka Uka: Noitatohtorin, Aku Akun paha kaksoisveli. Hän on Cortexin ja muiden pahojen johtaja.
Tohtori Neo Cortex: Crashin arkkivihollinen. Keksii laitteen, joka kutistaa maapallon niin pieneksi, että voisi tulla maailman hallitsijaksi. Neljäs pomovastus.
Dingodile: Hybridimutantti dingon ja krokotiilin väliltä. Ensimmäinen pomovastus. Taistelu Dingodilea vastaan käydään veden alla, jossa hän yritti ampua Crashia raketeilla, mutta sai itse teräviä lohkareita niskaansa.
Tri. N. Gin: Cortexin oikeakäsi. Toinen pomovastus. Taistelu N. Giniä vastaan käydään avaruudessa, jossa hän kukistuu, kun Crash tuhoaa hänen aseensa.
Tiny Tiger: Lihaksikas ja hieman hölmö mutanttitiikeri. Kolmas pomovastus. Taistelu Tiny Tigeriä vastaan käydään viidakossa, vesiputouksen vierellä, jossa Tiny yrittää keihästää Crashin, mutta epäonnistuu.
Polar: Pieni jääkarhu, jolla Crash ratsastaa päästäkseen jotkut tasot läpi.
Mega-Mix: Kun Crash vahingoittaa planeetan pienennyskonetta, laite ampuu Cortexia, Dingodilea, N. Giniä ja Tinyä päin ja nämä fuusioituivat. Mega-Mixin vasenpuoli päästä on Cortexin ja oikeapuoli N. Ginin. Keho ja kädet ovat Tinyn. Jalat, housut ja häntä ovat Dingodilen.
Vastaanotto

Crash Bandicoot XS sai pääasiassa hyvän vastaanoton kriitikoilta.
| Crash Bandicoot XS> Yhteispisteet.Kerääjä | Crash Bandicoot XS> Yhteispisteet.Pisteet |
| --- | --- |
GameRankings: 93 % 
Metacritic: 78/100
Arvostelupisteet
Julkaisu: Pisteet
GameSpot: 7,4/10 
GameZone: 9,2/10
IGN: 9.6 / 10
Artois’n taistelu

Artoisin taistelu [aʁtwan ˈtɑi̯stelu] voi tarkoittaa kolmea ensimmäisen maailmansodan länsirintamalla Ranskassa Artois’n alueella käytyä taistelua:
Artoisin ensimmäinen taistelu käytiin 27. syyskuuta – 10. lokakuuta 1914 oli osa ”kilpajuoksua Atlantille”
Artoisin toinen taistelu eli ranskalaisten hyökkäys Vimyn harjanteelle käytiin 9. – 15. maaliskuuta 1915
Artoisin kolmas taistelu käytiin 25. syyskuuta – 15. lokakuuta 1915.
Aura Avis

| Aura Avis |
| --- | --- |

Lehtityyppi:  paikallislehti
Kustantaja:  Amedia
Levikki:  2 122 (2018)
Perustettu:  1947
Päätoimittaja:  Ingrid Ellevset
Kotikunta:  Sunndal
Kotimaa:  Norja
Kieli:  norja
Aiheesta muualla
Kotisivu
Aura Avis on norjalainen vuonna 1947 perustettu paikallislehti, jonka kotikunta on Sunndal. Se ilmestyy kahdesti viikossa ja kuuluu Amedia-konserniin. Lehden nimi viittaa kunnassa sijaitsevaan Aura-nimiseen jokeen ja siihen rakennettuun vesivoimalaitokseen.
Aiheesta muualla

Lehden verkkosivut (norjaksi)
Aristainetos

| Aristainetos> Ἀρισταίνητος.Henkilötiedot |
| --- | --- |
Syntynyt: 500-luku?
Ammatti:  kirjailija
Kirjailija
Tuotannon kieli: muinaiskreikka
Aikakausi:  myöhäisantiikki
Tyylilajit:  kirje
Pääteokset:  Rakkauskirjeet
Aiheesta muualla
Löydä lisää kirjailijoitaKirjallisuuden teemasivulta
Aristainetos (m.kreik. Ἀρισταίνητος, Aristainētos, lat. Aristaenetus; 500-luku?) oli antiikin kreikkalainen tai varhaisbysanttilainen epistolografi eli kirjemuotoisten teosten kirjoittaja.
Elämä

Aristainetoksen elämästä ei tiedetä myöhäisantiikin tai keskiajan lähteistä mitään. Epäselvää on sekin, onko nimi kirjailijan oikea nimi; nimi esiintyy hänen kirjeidensä ensimmäisen kirjeen lähettäjänä, mutta tämä ei välttämättä ole kirjailijan oma nimi. Joskus on ehdotettu, että Aristainetos olisi sama henkilö kuin Aristainetos Nikaialainen, jolle eräät Libanioksen kirjeet on osoitettu, ja joka kuoli maanjäristyksessä Nikomedeiassa vuonna 358. Tämän osoittaa kuitenkin vääräksi se, että eräässä hänen kirjeessään mainitaan tunnettu pantomiimikko Karamallos. Hänet mainitsee myös 400-luvulla elänyt Sidonius Apollinaris, joka kuoli vuonna 484.
Nykyisin Aristainetos ajoitetaan noin vuoteen 520. Tämä perustuu siihen, että eräässä kirjeessä on nähty viittaus myöhemmin keisariksi nousseen Justinianuksen ja Theodoran avioliittoon.
Teokset

Aristainetoksen nimiin on laitettu Rakkauskirjeet (Ἐπιστολαὶ ἐρωτικαί, Epistolai erōtikai), kaksi kirjaa käsittänyt kokoelma lyhyitä toisiinsa liittymättömiä rakkauskertomuksia. Niiden sisältö on kuitenkin lähes kokonaan peräisin Platonilta, Lukianokselta, Filostratokselta ja Plutarkhokselta. Aristainetoksen ansiota on korkeintaan niiden kokoaminen yhteen.
Rakkauskirjeiden ensimmäinen painettu laitos (editio princeps) oli Johannes Sambucuksen painama (Antwerpen, 1566).
Avalonin usvat (minisarja)

| Avalonin usvat> The Mists of Avalon |
| --- | --- |

Ohjaaja:  Uli Edel
Käsikirjoittaja:  Gavin Scott
Tuottaja:   Gideon Amir  Bernd Eichinger 
Säveltäjä:  Lee Holdridge
Kuvaaja:  Vilmos Zsigmond
Leikkaaja:   Benjamin A. Weissman  Michael H. Friedlander 
Tuotantosuunnittelija:  Rodger Maus
Pääosat:   Julianna Margulies  Anjelica Huston  Joan Allen  Samantha Mathis  Edward Atterton  Michael Vartan 
Valmistustiedot
Valmistusmaa:   Yhdysvallat  Saksa  Tšekki 
Tuotantoyhtiö:   Constantin Film Produktion  Stillking  Turner Network Television  Wolper Organization 
Levittäjä:  Turner Network Television Netflix
Ensi-ilta:  Yhdysvallat 15. heinäkuuta 2001
Kesto:  183 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Avalonin usvat (engl. The Mists of Avalon) on yhdysvaltalais-saksalais-tšekkiläinen minisarja vuodelta 2001. Se kertoo uudelleen kuningas Arthurin tarinan hänen sisarensa Morgainen näkökulmasta. Avalonin usvat perustuu Marion Zimmer Bradleyn samannimiseen romaaniin. Käsikirjoituksen minisarjaan on kirjoittanut Gavin Scott, ja sen on ohjannut Uli Edel. Pääosassa "Morgainena" nähdään Julianna Margulies, ja muissa osissa näyttelevät muun muassa Anjelica Huston, Joan Allen, Samantha Mathis, Edward Atterton ja Michael Vartan.
Aiheesta muualla

The Mists of Avalon The A.V. Club. Viitattu 24.12.2022. (englanniksi)
The Mists of Avalon, 2001 Letterboxd. Viitattu 24.12.2022. (englanniksi)
The Mists of Avalon. Turner Classic Movies – TCM. Arkistoitu 26.11.2022. Viitattu 24.12.2022. (englanniksi)
Atlantin vallankumoukset

Atlantin vallankumoukset on käsite, jolla tarkoitetaan Atlantin valtameren ympäröivien seutujen kapina- ja vallankumousaaltoa, joka tapahtui 1700- ja 1800-lukujen vaihteessa. Käsite on yksi tärkeimmistä Atlantin historiatutkimuksessa.
Vallankumoukset

Yhdysvaltain vapaussota (1775–1783)
Hollantilaisten isänmaallisten kapina (1785)
Ranskan vallankumous (1789–1815)
Haitin vallankumous (1791–1802)
Puolan-Venäjän sota (1792)
Kościuszkon kansannousu (1794)
Irlannin kapina (1798)
Espanjan kapina (1808–1814)
Latinalaisen Amerikan itsenäisyyssodat (1808–1829)
Perun itsenäisyyssota (1809–1824)
Bolivian itsenäisyyssota (1809–1825)
Argentiinan itsenäisyyssota (1810–1818)
Meksikon vapaussota (1810–1821)
Chilen itsenäisyyssota (1810–1826)
Venezuelan itsenäisyyssota (1811–1823)
Ecuadorin itsenäisyyssota (1820–1822)
Syitä

Vallankumousaallon syyksi on ehdotettu valistusaatetta, minkä vuoksi siirtomaat alkoivat nähdä itsensä tasavertaisina isäntämaihinsa nähden. Myös Atlantin rannikkoalueiden välinen tiheäksi kehittynyt kaupankäynti levitti aatteita vallankumouksista. Siirtomaaisäntien 1700-luvulla käymät sodat, kuten seitsenvuotinen sota, olivat lisänneet verotusta ja tulleja siirtomaissa, mikä herätti suurta vastustusta.
AnnODomini

| AnnODomini A> O.D. |
| --- | --- | --- |

Kokoelmalevyn tiedot
 Julkaistu: 2001
 Tyylilaji: thrash metal
 Levy-yhtiö: omakustanne
A.O.D.:n muut julkaisut
| Painful Awakening (EP) 1989 | AnnODomini 2001 | Gallery of Pain 2010 |
AnnODomini on suomalaisen thrash metal -yhtye A.O.D:n levy. Levy sisältää vanhoja A.O.D:n hittejä. Levy julkaistiin vuonna 2001.
Kappaleet

Altars of Destruction
Guilty or Not
Day of Judgement
Stillborn Butcher
Suicide
Heroes of the New World
Children of Misfortune
Pandemonium
Witches Revenge
Circle of Tyrants (Celtic Frost -cover)
Aiheesta muualla

Albumi AnnODomini Encyclopaedia Metallum -sivustolla (englanniksi)
Crash Bash

| Crash Bash |
| --- | --- |

Kehittäjä:  Eurocom
Julkaisija:  Sony Computer Entertainment
Jakelija:  Universal Interactive Studios
Säveltäjä:  Steve Duckworth
Pelisarja:  Crash Bandicoot
Julkaistu:  PlayStation NA 6. marraskuuta 2000EU 1. joulukuuta 2000JP 14. joulukuuta 2000
Lajityyppi:  partypeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  USK 6 
Alusta:  PlayStation
Jakelumuoto:  CD-ROM, PlayStation Network
Lisää peliartikkeleitaVideopelien teemasivulla
Infobox OK   : 
| Crash Bash> Yhteispisteet.Kerääjä | Crash Bash> Yhteispisteet.Pisteet |
| --- | --- |
GameRankings: 71,27 % 
Metacritic: 68/100 
Arvostelupisteet
Julkaisu: Pisteet
GamePro: 4/5 
Game Revolution: B 
GameSpot: 6/10 
GamesRadar: 88/100
IGN: 7,5 / 10 
Crash Bash on Eurocomin kehittämä ja Sony Computer Entertainmentin vuonna 2000 julkaisema partypeli. Crash Bash on viimeinen Crash Bandicoot -sarjan peli, joka julkaistiin ensimmäiselle PlayStationille. Peliä voi pelata kahdeksalla eri hahmolla. Pelin japanilaisessa versiossa – nimeltään Crash Bandicoot Carnival – myös Fake Crash on pelattava hahmo. 3–4 pelaajan pelin mahdollistamiseksi täytyy konsoliin asettaa multitap-sovitin.
Pelaaminen

Crash Bash on partypeli, jossa pelaaja mittelee joko tekoälyä tai muita pelaajia vastaan erilaisissa minipeleissä. Pelissä on avoinna kaksi pelimuotoa 1–4 pelaajalle: Tournament Mode (turnaustila) ja Battle Mode (taistelutila). Turnaustilassa pelaajat pelaavat kaikki neljä pelitasoa läpi. Eniten voittoja turnauksen aikana saanut pelaaja voittaa. Taistelutilassa taistellaan muita pelaajia vastaan. Ennen pelin aloittamista valitaan voittoon tarvittava pistemäärä, vaikeustaso ja taistelumuoto (kaksi vastaan kaksi tai kaikki vastaan kaikki). Turnaustilassa taistelumuodon voi valita, taistelutilan taistelumuoto on aina kaikki vastaan kaikki.
Aku Akun joukkueeseen kuuluvat Crash Bandicoot, Coco Bandicoot, Tiny ja Dingodile (kaksi viimeksi mainittua ovat muissa peleissä Uka Ukan puolella) ja Uka Ukan puolella Tri. Neo Cortex, Nitrus Brio, Koala Kong ja uusi mutantti Rilla Roo. Osa tasoista on aluksi lukittuna, mutta ne aukeavat, kun Adventure-pelitilaa on pelattu tarpeeksi pitkälle. Peli on ainoa Crash-pelisarjan peli, jossa voi pelata Adventure-tilaa kaksinpelinä.
Pelaaminen > Minipelit

Ballistix-pelissä pelaajien pitää torjua teräspalloja ja ohjata niitä vastustajien maaleihin. Polar Push -pelissä pelaajat ratsastavat jääkarhujen pennuilla ja yrittävät työntää vastustajat ulos jäiseltä areenalta. Pogo Pandemonium -pelissä pelaajat hyppivät hyppykepeillä ja maalaavat neliöitä yrittäen muuttaa ne pisteiksi. Crate Crush -pelissä pelaajien pitää tuhota toisensa heittemällä näitä kohti laatikoita. Joillakin areenoilla voi käyttää apuvälineitä tiettyjä aseita tai esineitä. Tank Wars -pelissä pelaajat käyvät taistelua panssarivaunuilla ja voivat vahingoittaa vastustajiaan joko tulittamalla heitä tai jättämällä heidän lähelleen miinoja. Crash Dash -pelissä pelaajat ajavat kisaa leijuvilla aluksilla ympyrän muotoisella radalla. Wumpa-hedelmillä he voivat kerätä energiaa turbotehostusta varten ja ohjuksilla he voivat hidastaa vastustajiaan. Medieval Mayhem -pelissä on vaihtoehtoisia keskiaikaisilla teemoilla varustettuja pisteidenkeruupelejä, joissa voittaa se, jolla on eniten pisteitä.
Aiheesta muualla

Crash Bash MobyGamesissa (englanniksi)
Anders Poulsen

| Anders Poulsen> Henkilötiedot |
| --- | --- |
Syntynyt: 18. tammikuuta 1991 (ikä 33) Herning, Tanska
Kansalaisuus:   Tanska
Jääkiekkoilija
Pelipaikka:  hyökkääjä
Maila:  vasen
Pituus:  182 cm
Paino:  86 kg
Seura
Seura:  IK Oskarshamn
Sarja:  Allsvenskan
Pelaajaura
Pääsarjaura:  2009–
Aik. seurat:  Herning Blue Fox
Anders H. Poulsen (s. 18. tammikuuta 1991 Herning, Tanska) on tanskalainen jääkiekkoilija, joka edustaa Ruotsin toiseksi korkeimmalla sarjatasolla Allsvenskanissa pelaavaa IK Oskarshamnia. Hän pystyy pelaamaan hyökkääjänä sekä keskellä että laidalla.
Myös Poulsenin veli Morten Poulsen pelaa jääkiekkoa hyökkääjänä. He pelasivat kaudella 2014–2015 yhdessä Allsvenskan -joukkue IK Oskarshamnissa.
Maailmanmestaruuskilpailuissa Poulsen on pelannut vuosina 2014 ja 2015.
Ura > Seuraura > Junioriura

Poulsen on Herning Blue Foxin kasvatti. Hän pelasi joukkueen A-junioreissa ensimmäisen kerran kaudella 2006–2007, jolloin puki kaksi kertaa Herningin alle 20-vuotiaiden joukkueen pelipaidan päälleen. Hän jäi näissä otteluissa ilman pisteitä. Seuraavalla kaudella Poulsen pelasi alle 20-vuotiaissa 16 ottelua ja teki niissä kaksi pistettä sekä kymmenen pistettä. Lisäksi hän pelasi Herningin alle 17-vuotiaiden joukkueessa 12 ottelua tehden 31 tehopistettä. Pudotuspeleissä hän pelasi viisi ottelua saaden tilastoihinsa kolme syöttöpistettä. Hän edusti kauden aikana myös Herningin kakkosjoukkuetta kahdeksassa ottelussa, joissa jäi pisteittä.
Kaudeksi 2008–2009 Poulsen pelasi Herningin junioreissa seitsemän ottelua, joissa teki neljä maalia ja neljä syöttöpistettä eli yhteensä kahdeksan tehopistettä. Pudotuspeleissä hän teki kahdessa pelaamassaan ottelussa kuusi pistettä. Herningin kakkosjoukkueessa hän pelasi neljä ottelua ja teki kolme pistettä sekä viidessä pudotuspeliottelussa syötti kaksi maalia. Herningin lisäksi Poulsen pelasi kauden aikana Ruotsissa Malmö Redhawksin juniorijoukkueissa. Malmössä hän pelasi alle 18-vuotiaiden joukkueessa 17 peliä tehden 14 tehopistettä sekä alle 20-vuotiaiden joukkueessa, jossa pelasi kaksi ottelua pisteittä.